የወጣቶች የሱስ ተጠቂነቱ እያሻቀበ በመጣው መጠን እያደገ የሚሄድ ከሆነ፣ መንግሥት በነጋዴዎችና በሕገወጥ መንገድ ዕፆችን በሚያዘዋውሩ ላይ አስተማሪ እርምጃ የማይወስድ ከሆነ፣ ሕጋዊ ባደረጋቸው ሥራዎችም ላይ ሰፊ ክትትል ካላደረገ፣ የሕግ ከለላው ጠንካራ ካልሆነና የፖሊሲ ማዕቀፎቹ እንደሁኔታው ታይቶ ካልተሻሻሉ፣ ማህበራዊ ኃላፊነት ያለባቸው አካላት በጉዳዩ ላይ ከቢዝነስ ባለፈ ሥራ የማይሰሩ ከሆነ፣ ሁሉም መገናኛ ብዙኃን የማስተማሪያ ስልቶችን እየለዋወጡ ግንዛቤ እንዲሰርፅ ካላደረጉና ማስታወቂያዎች ሲተላለፉ ሕጋዊ ርምጃ ካልተወሰደ፤ በሱስ የተያዘ ወጣት ቀጥታ የሚጎዳው አዕምሮው ስለሆነ ጊዜያዊ እውቀት እንጂ የሚቆይ እውቀት አይኖረውም፤ ሥራዎችንም ለማከናወን አቅም ያንሰዋል፤ ይህ ደግሞ በአገሪቱ ላይ እውቀት ያለው ሠራተኛ እንዳይኖር ያደርጋል።